Fylkesvei 60

**Fylkesvei 60** (**Fv60**) går mellom Blindheim i Ålesund, via Sykkylven, Stranda, Hellesylt, Grodås, Stryn, Utvik, og Byrkjelo i Gloppen. Veien knytter i dag an til E39 i begge ender, samt i Hornindal (ved Kjøs bru og ved Grodås).

Delstrekningen mellom Kjøs bru og Byrkjelo er et fergefritt alternativ til europavei 39 for transport mellom Kvivsvegen og Byrkjelo. E39 bruker ferjesambandet Lote-Anda.

## Trafikk
Over Utvikfjellet på Fv 60 passerte i gjennomsnitt 900 kjøretøy i døgnet i årene 2004–2011, i juli ble trafikken doblet til om lag 1800 kjøretøy. I årene 2014–2018 var trafikken på rundt 1200 i døgnet, av dette var 19 % tungtrafikk, i juli var trafikken rundt 2000. Ved Streketunnelen nord for Hellesylt var trafikken i årene 2015–2018 rundt 900 kjøretøy i døgnet, av dette var 16 % tungtrafikk. I juli var trafikken rundt 1500 kjøretøy.

## Historikk
Dagens fylkesveg mellom Byrkjelo og Stranda følger stort sett samme trasé som Den trondhjemske postvei opprettet på slutten av 1700-tallet. Før helårsvegen over Strynefjellet (riksvei 15) ble åpnet, gikk trafikken vinterstid fra indre Nordfjord til Østlandet via Hellesylt-Stranda-Sykkylven og videre til Åndalsnes. Ferjesambandet Hellesylt-Stranda ble lagt ned våren 1963.  Etter åpning av Kvivsvegen er det  ferjefritt samband mellom Stranda/Sykkylven og Ørsta/Volda.

Før 1. januar 2010 var veien riksvei, etter at regionsreformen trådte i kraft har den status som fylkesvei. 2011 ble Streketunnelen forlenget. Etter at Kvivsvegen ble oppgradert til europavei 39 i 2014 ble strekningen mellom Løvoll og Kjøs bru i Hornindal oppgradert til riksvei igjen som del av forbindelsen mellom Kvivsvegen og E39 videre sørover.

### Ålesund-Grodås
Vegen mellom Stranda og Hellesylt (Ljøvegen) ble åpnet av vegdirektør Thomas Backer 22. september 1962 og ga ferjefri veg mellom Stranda, Hellesylt og Hornindal. Veien kostet i 1962 omlag 10 millioner kroner. Backer fremholdt i den anledningen at veien gjennom Hornindalen mått utbedres raskt. Ferjesambandet Hellesylt-Stranda ble lagt ned våren 1963. 

På 1930-tallet ble anlegg av vei over Ljøfjellet mellom Herdal og Ljøen påbegynt og første strekning av anlegget er bevart som fint oppmuret slyngvei i det bratte partiet. I 1938 ble arbeid med en kort tunnel som del av dette anlegget påbegynt og tunnelinnslaget er fortsatt synlig. Traseen ble skissert som stamvei nord-sør på Vestlandet. Arbeidet stanset under andre verdenskrig. I 1949 gikk fylkestingene i Møre og Romsdal og Sogn og Fjorden inn for å legge stamveien om Hellesylt, såkalt indre linje. Stortinget vedtok deretter ytre linje.

Strekningen mellom Stranda og Hellesylt (Ljøvegen) var svært utsatt for snøskred og var i perioder stengt flere dager eller uker i strekk. På bakgrunn av dette ble de foreslått å ha fast ferjesamband langs Sunnylvsfjorden om vinteren.

Strekningen Hellesylt-Røyr ble ombygget for rassikring i perioden 2009–2016. To nye tunneler til erstatning for eksisterende og en betongtunnel ved Røyr. Strekningen er 13 km og oppgraderingen kostet omkring 1 milliard kroner. Ved Ljøen ble det bygget opp en rasteplass med utsiktspunkt, med utsikt over Sunnylvsfjorden og innover Geirangerfjorden. Arbeidet omfattet sprenging og bortkjøring av 1 million m3 fjell. Ved den nordlige munningen av Ljøtunnelen ble det anlagt en 12 meter høy voll/mur for å skjerme vegen mot snøskred. Vollen er over 600 meter lang og det gikk med 190.000 m2 steinmasse. Ljøtunnelen ble drevet ved siden av den opprinnelige som deretter ble tatt ut av bruk. Den nyere tunnelen krysser under den opprinnelige inne i berget.

Strekningen mellom Hellesylt og Grodås kom på fjerdeplass i NRKs uoffisielle kåring av «Norges verste veg» 2018. Fagjuryen plasserte den på tredjeplass, mens den folkelige avstemningen ga fjerdplass. Fagjuryen begrunnet sin vurdering med at veien er en viktig gjennomfartsåre mellom Nord-Vestlandet, Sogn og Østlandet, at veien ifølge juryen er i svært dårlig stand og har få omkjøringsmuligheter.

### Grodås-Byrkjelo
Strekningen Innvik-Olden ble åpnet av kong Haakon VII i 1936. William Henry Singer jr. forskutterte  kroner av kostnadene. Før 1936 gikk trafikken med båt mellom Faleide på nordsiden og Innvik på sørsiden av fjorden. Innvik-Olden ble uoffisielt skiltet som «Norges verste vei». Nettavisen og Transportarbeiderforbundet kåret i 2008 strekningen til den verste i Norge. Før utbedringene 2008–2018 var strekningen preget av smal og svingete vei med bratt skrent til fjorden. Noen steder var det fare for steinsprang og is.

#### Flommen i Utvik juli 2017
20. juli 2017 ble deler av Vestlandet rammet av kraftig regnvær med nær 80 mm på et døgn. Det medførte flom i bygda Utvik i Stryn der både øvre og nedre bro ble ødelagt av Storelva. Fylkesvei 60 ble stengt i flere uker i påvente av rekonstruksjon av vei og broer. I mellomtiden ble det satt inn ekstra ferge på ferjesambandet Lote–Anda for økt trafikk mellom Gloppen og Stryn via fylkesvei 698 (Sogn og Fjordane) og E39 / riksvei 15.

### Utbedringer

*Innvik-Olden
** I 2010 ble strekningen Agjeld-Ugla utbedret.
**I 2012–2015 ble deler av strekningen Innvik-Olden utbedret blant annet med nye Agjeldstunnelen og Holentunnelen. 
** I mars 2018 var avløsningen av den smale Vanbergtunnelen (3,6 meter bred) fra 1936 og utbedring av 5 km mellom Ugla og Skarstein ferdigstilt. Strekningen Ugla-Skarstein er 5,3 km og kostet 350 millioner kroner.
**Utbedringsarbeidet 2009–2018 omfattet en strekning på 15,5 og har i alt kostet 629 millioner kroner som ble bekostet av Sogn og Fjordane fylkeskommune. Veien ble oppgradert mens trafikken gikk. Den oppgraderte veien har to kjørefelt på 3 meter hver og veiskulderen er 0,75 meter. Den gamle veien var 3 eller 3,5 meter på de smale partiene. Støttemurene er til dels oppmurt i naturstein.

*Hornindalen
**Fra 2014 er fylkesvei 60 fra Kjøs bru til Hornindal E39 (Kvivsvegen). Fra den nybygde E39 ble det anlagt 1,1 km ny veg med god standard fram til Tomasgard.
*Stranda-Hellesylt
** I 2011–2013 ble strekningen mellom Hellesylt og Ljøen utbedret blant annet med forlenging av Streketunnelen.
** Ny Ljøtunnel ble påbegynt i 2014 og åpnet i 2016.
** Massene fra Ljøtunnelen brukes blant annet til rassikring i Strandadalen. Ved Røyr i Strandadalen ble det i 2015 laget en 440 meter lang betongtunnel som ledd i rassikring.

## Planer og forslag
*Hornindalen
** Strekningen Tomasgard–Røyrhus bru gjennom Volda er planlagt utbedret med delvis endret trase. Gjennom Hornindal har fylkesvei 60 svært lav standard og er ikke i samsvar med gjeldende vegnormal. Det er en god del boliger langs vegen, med mange avkjøringer og nedsatt fartsgrense. Vegen har liten bæreevne noe som hvert år fører til telehiv og store skader på veien.
** Møre og Romsdal fylkeskommune, som har ansvar for strekningen innenfor Volda (tidligere Hornindal kommune) og Stranda, planlegger utbedring mellom Grodås og Hellesylt. I NRKs uoffisielle konkurranse i 2018 kom strekningen gjennom Hornindalen til finalen som Norges verste vei. Dårlig fundament som gir telehiv er et av problemene.

*Europavei 39 
** Delstrekningen mellom Kjøs bru og Byrkjelo er et fergefritt alternativ til europavei 39 for transport mellom Kvivsvegen og Byrkjelo. Regjeringen Solberg la til grunn at ferjefri E39 mellom Kvivsvegen og Byrkjelo skal følge omtrent traseen for fylkesvei 60. 
** I offentlig debatt har fylkesvei 60 blitt lansert som alternativ trase for ferjefri E39 mellom Ålesund/Ørskog og Grodås. Delstrekningen mellom Blindheim og Grodås er 21 km kortere enn E39. Den er foreslått som den nye ferjefri E39 mellom Byrkjelo, Grodås og Ålesund/Ørskog. Forslaget inkluderer kryssing av Storfjorden med bro (til erstatning for ferje) og tunnel under Strandafjellet (Stranda-Sykkylven). Fylkesveien 60 har til dels dårligere standard enn E39.

## Kommuner og knutepunkter
###### 

* til Aursnes

* Røyr bom for fjellovergang
* Røyratunnelen (441&nbsp;m)

 

----
Erstattet av 

----
Erstattet av 

###### 

## Referanser


## Eksterne lenker
* Vegvesenets vegkart 
* 
* Møre og Romsdal Fylkesbaatane
* Ferje Magerholm - Ørsneset(Aursnes)